характеристики за идентификация на домакинствата и лицата са посочените в приложение III.
 Член 5
 Референтни периоди
 1. Референтният период за дохода е 12-месечен, като например предходната календарна или финансова година.
 2. Референтните периоди за променливи, които не се отнасят за дохода, са определените в приложение II.
 Член 6
 Подробни характеристики на извадката
 1. Само държави членки, използвали модела на избран респондент преди 19 януари 2020 г., имат право да продължат да използват метода през следващите години.
 2. Контролирано заместване на извадкови домакинства или лица може да се допуска само през първата година от всеки панел, ако процентът на отговори спадне под 60 % и възникне една от следните ситуации:
 а)
 не е установен контакт с извадковото домакинство или лице, тъй като не могат да бъдат намерени или няма достъп до тях;
 б)
 установен е контакт с извадковото домакинство или лице, но интервюто не е направено, тъй като домакинството или лицето отказва да сътрудничи, цялото домакинство временно отсъства, домакинството или лицето не е в състояние да отговори или има обстоятелства, застрашаващи безопасността на интервюиращия.
 3. Наборът от заместващи извадкови домакинства или лица се определя преди събирането на данните. Не се прави заместване с домакинства или лица, които не са включени в този масив.
 4. Спазват се процедури, с които да се гарантира, че процесът на заместване се контролира в максималната възможна степен. Такива процедури включват използването на модел, с който се гарантира, че заместващите домакинства и лица са подбрани така, че да отговарят точно на заместените по отношение на съществените им характеристики.
 5. От EU-SILC може да бъдат изключени малки части от дадена национална територия, които съставляват не повече от 2 % от националното население, като например френските отвъдморски департаменти и територии. Двата вида изключване не се прилагат едновременно.
 6. Ако обхванати от изследването подсъвкупности са в значителна степен недостатъчно представени в подготвената извадка поради специфичен отказ за отговор или участие, държавите членки вземат мерки, като например увеличаване на извадката, калибриране или прилагане на всеки подходящ метод за коригиране на произтичащото от това отклонение. Използваните методи, тяхното въздействие и всички недостатъци се обясняват и оценяват в доклада за качеството.
 Член 7
 Периоди и методи за събиране на данни
 1. За предоставяни директно от респондентите данни периодът на събиране на данни е възможно най-близък до референтния период за дохода, за да се сведе до минимум разликата във времето между дохода и текущите променливи.
 2. Интервалът между събирането или съставянето на данни за дадено домакинство или лице при последователни вълни се запазва възможно най-близо до 12 месеца.
 3. Предоставяните директно от респондентите данни се събират с компютърно подпомагани методи, включително компютърно подпомагано лично интервю (CAPI), компютърно подпомагано телефонно интервю (CAТI) и компютърно подпомагано онлайн интервю (CAWI). За всяко изключение се представя обосновка.
 Член 8
 Правила за проследяване
 1. Извадковите лица, съжителите и извадковите домакинства се наблюдават за целите на изследването за времетраенето на панела в съответствие с посочените в параграфи 2—7 правила.
 2. Извадковите лица, които се преместват в частно домакинство в рамките на националната територия, обхваната в изследването, се проследяват до мястото,